Държавен вестник, бр. 53, 2014 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  53
съюз, и държавите, прилагащи Шенгенско-
то законодателство, с цел предотвратяване, 
разкриване и разследване на престъпления. 
(2) Министерството на вътрешните работи 
чрез компетентна специализирана структура 
може да предоставя: 
1. информация или данни от информаци-
онните фондове на министерството;
2. информация или данни, получени от 
други държавни органи или органи на мест-
ното самоуправление, от юридически или 
физически лица.
(3) Обменът на информация или на данни с 
компетентните органи на държавите – членки 
на Европейския съюз, и държавите, прилагащи 
Шенгенското законодателство, се извършва 
при спазване на условията и реда за достъп 
до тях съгласно действащото законодател-
ство и международните договори, по които 
Република България е страна, както и при 
спазване изискванията на Закона за защита 
на класифицираната информация и Закона за 
защита на личните данни.
Чл. 109. Прилагането на този раздел не 
създава задължение за събиране и съхранение 
на информация или данни единствено с цел 
да се предоставят на компетентните органи 
на други държави членки.
Чл. 110. (1) Предоставяне на исканата ин-
формация или данни може да бъде отказано, 
когато са налице достатъчно основания да 
се предположи, че съществува опасност да: 
1. се създадат условия за заплаха за наци-
оналната сигурност и обществения ред;
2. се попречи на действия по разследване 
или на събиране на данни с цел образуване 
на наказателно производство;
3. се застраши сигурността на физическо 
лице.
(2) Освен в случаите по ал. 1 може да бъде 
отказано предоставяне на исканата информа-
ция или данни, когато те: 
1. не отговарят на целите, за които са 
поискани;
2. са за престъпление, за което по закон е 
предвидено наказание лишаване от свобода 
за срок до една година или друго по-леко 
наказание.
(3) Исканата информация или данни се пре-
доставят само ако е получено разрешение от 
компетентния съдебен орган за достъп до тях.
Чл. 111. (1) Когато искането е за предос-
тавяне на информация или данни по чл. 108, 
ал. 2, т. 2, МВР отправя запитване до съот-
ветния компетентен държавен орган, орган 
на местното самоуправление, юридическо или 
физическо лице. Те са длъжни да предоставят 
в срок исканите информация или данни. 
(2) Информация или данни, получени 
от друга държава членка или от трета дър-
жава, се предоставят от МВР след изрично 
писмено съгласие на държавата, която ги е 
предоставила.
Чл. 112. (1) Информация или данни се пре-
доставят въз основа на искане от съответния 
компетентен орган на държавата членка. 
(2) Искането за предоставяне на информа-
ция или данни се изготвя на един от официал-
ните езици на Европейския съюз и съдържа: 
1. основанията, че съответните информация 
или данни са налични;
2. целта, с която се искат информацията 
или данните;
3. връзката между целта и лицето, за което 
се отнасят информацията или данните.
(3) Информация или данни, необходими 
за предотвратяване, разкриване или разслед-
ване на престъпления по чл. 36 от Закона 
за екстрадицията и Европейската заповед за 
арест, може да се предоставят без отправяне 
на искане.
Чл. 113. (1) Предоставянето на исканата 
информация или данни се извършва в срок до: 
1. осем часа – при спешно искане за инфор-
мация или данни, свързани с престъпленията 
по чл. 36 от Закона за екстрадицията и Евро-
пейската заповед за арест, от информационен 
фонд на МВР;
2. седем дни – за информация или данни, 
свързани с престъпления по чл. 36 от Закона 
за екстрадицията и Европейската заповед за 
арест, от информационен фонд на МВР;
3. четиринадесет дни – за всички останали 
случаи.
(2) При обективна невъзможност за спазване 
на срока по ал. 1, т. 1 незабавно се уведомява 
за отлагането органът, отправил искането, 
като исканата информация или данни се 
предоставят в срок до три дни.
(3) При обективна невъзможност за предос-
тавяне в сроковете по ал. 1, т. 2 и 3 незабавно 
се уведомява органът, отправил искането.
(4) Сроковете по ал. 1 започват да текат 
от постъпването на искането.
Чл. 114. (1) Обменът на информация или 
данни се извършва при съблюдаване на ус-
тановените правила за сигурност и защита 
на използването на каналите за връзка чрез: 
1. Шенгенската информационна система;
2. органите на Интерпол в държавите 
членки;
3. органите на Европол;
4. задгранични представители на МВР и 
офицери за връзка на държави членки в Ре-
публика България;
5. електронна поща или факс;
6. всеки надлежно защитен начин, при 
който може да се установи автентичността 
на искането за предоставяне на информация 
или данни.